Sag om forældremyndighed, bopæl og samvær
Ret: Retten i Nykøbing Falster (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

Retten i Nykøbing F.

DOM

Afsagt den 12. september 2011 i sag nr. BS 1-705/2011:

Mor
Adresse 1
By
mod
Far
Adresse 2
By

Sagens baggrund og parternes påstande

Under denne sag, der er indbragt for retten af Statsforvaltningen Sjælland,
har sagsøgeren Mor over for sagsøgte,
Far, nedlagt påstand om, at parternes fælles forældremyndighed over
børnene

Barn 1, cpr-nr. Født 2001,
Barn 2, cpr-nr. Født 2003, samt
Barn 3, cpr-nr. Født 2006,

ophæves og tillægges sagsøgeren alene, at bopælsadressen for alle 3 børn
forbliver hos sagsøgeren, og at der fastsættes samvær mellem sagsøgte og
børnene hver anden weekend fra fredag til mandag morgen, jf.
forældreansvarslovens § 11, 17 og 38, jf. § 4.

Heroverfor har sagsøgte nedlagt påstand om frifindelse over for påstanden

om ophævelse af den fælles forældremyndighed, subsidiært at den fælles
forældremyndighed ophæves og tillægges ham alene. For så vidt angår fæl-
lesbørnenes bopæl har sagsøgte nedlagt påstand om, at bopælen for Barn 1 og
Barn 2 tillægges ham, subsidiært at bopælen for Barn 2 tillægges ham.

Endelig har sagsøgte nedlagt påstand om samvær med Barn 3 fra fredag efter-
middag i ulige uger til fredag morgen i lige uger, samt med Barn 1 og Barn 2,
såfremt de får bopæl hos sagsøgeren fra tirsdag eftermiddag i ulige uger til
fredag morgen i lige uger, subsidiært i overensstemmelse med Statsfor-
valtningens § 6 notat af 15. april 2011.

Begge parter er meddelt fri proces.



Side 2/3

Oplysningerne i sagen:

Parterne, der flyttede sammen 1. gang i 1996, indgik ægteskab den Dato 1
2001, blev separeret ved bevilling den Dato 2 2010. Parterne fortsatte den
fælles forældremyndighed over fællesbørnene, Barn 1, Født 2001, Barn 2, Født
2003 og Barn 3, Født 2006. Efter parternes samlivsophævelse i marts 2010
boede børnene med sagsøgeren. Sagsøgte havde samvær med børnene. Siden
slutningen af januar 2011 har Barn 2 boet hos sagsøgte og haft samvær med
sagsøgeren.

Der er under sagen afgivet forklaringer af parterne. Forklaringerne er gengi-vet
i retsbogen.

Der er blandt andet fremlagt udtalelser og breve, herunder underretning ved-
rørende Barn 1 fra hans klasselærer, skoleudtalelse fra samme,
standpunktudtalelse vedrørende Barn 2 fra klasse-/matematiklærer,
børnesamtaleskema fra Kommune vedrørende Barn 1 og Barn 2, udtalelse
vedrørende Barn 1 fra SFO, samt § 6 notat fra Statsforvaltningen Sjællands
møder med parterne henholdsvis 5. og 15. april 2011.

Dommeren og en børnesagkyndig psykolog har haft en samtale med Barn 1 og
Barn 2 den 31. maj 2011, og påny en børnesamtale med Barn 1 den 30. august
2011. Psykologens referat er tilgået sagens parter.

Retten skal udtale:

Parterne har forklaret, at de samarbejder om børnene, herunder at deres sam-
arbejde er blevet bedre. Parterne er enige om, at samarbejdet har yderligere
potentiale. Der findes derfor ikke at foreligge sådanne tungtvejende grunde,
der af hensyn til børnene taler for at ophæve parternes fælles forældremyn-
dighed over dem.

Parterne skal således fortsat have fælles forældremyndighed over Barn 1, Barn
2 og Barn 3, jf. forældreansvarslovens § 11, jf. § 4.

Parterne er enige om, at Barn 3 skal bo hos sagsøgeren.

Barn 1 er af parterne og sin klasselærer beskrevet som en følsom og tænk-som
dreng, der tænker meget over tingene, herunder bekymrer sig meget, herunder
for forældrenes dårlige kommunikation efter samlivsophævelsen. Under begge
børnesamtaler efterlader Barn 1 samme indtryk af en bekym-ret og sårbar
dreng, der føler sig splittet mellem forældrene. Samtidig giver Barn 1
utvetydigt udtryk for utryghed ved sagsøgte såvel på egne som lille-søsterens
og moderens vegne. Efter en samlet vurdering finder retten, at sag-søgeren er
bedst til at støtte Barn 1 og til at skabe de nødvendige og trygge rammer for
ham. Retten har herved lagt vægt på, at sagsøgeren accepterer



Side 3/3

Barn 1's sårbarhed og virkelighed, mens sagsøgte tildels desavouerer den på
bekostning af sin egen opfattelse.

Barn 2 har utvetydigt og uopfordret tilkendegivet, at han ønsker at bo hos sin
far. Begge drenge bekræfter det indtryk sagsøgte efterlader af, at han pri-
oriterer Barn 2 og Barn 2's skole og fritid meget højt, Henset hertil finder
retten, at det er bedst for drengene, at de i overensstemmelse med deres ud-
trykkelige ønsker herom får bopæl hos henholdsvis sagsøgeren og sagsøgte,
således at deres indbyrdes søskende relation tilgodeses ved, at den forælder,
der ikke har dem boende, har samvær således, at de er sammen mest muligt,
dvs. 8 ud af 14 dage, jf. i overensstemmelse med Statsforvaltningens § 6 no-tat
af 15. april 2011, jf. Statsforvaltningens brev af 19. april 2011, hvorefter den
forælder, der ikke har bopæl, har barnet på samvær fra fredag til tirsdag, i hver
anden uge, jf. nærmere nedenfor.

Thi kendes for ret

Mor, og Far, skal fortsat have fælles forældremyndighed over fællesbørnene
Barn 1, cpr-nr. Født 2001, Barn 2, cpr-nr. Født 2003 og Barn 3, cpr-nr. Født
2006.

Barn 1 og Barn 3 skal have bopæl hos sagsøgeren. Barn 2 skal have bopæl hos
sagsøgte.

Barn 2 skal på samvær hos sagsøgeren fra fredage i lige uger til følgende
tirsdag.

Barn 3 og Barn 1 har samvær med sagsøgte fra fredage i ulige uger til følgen-
de tirsdag.

Ingen af parterne betaler omkostningen til den anden part eller til statskas-sen.

Dommer